钦定古今图书集成/明伦汇编/闺媛典/第128卷 > 张志高妻申氏
## 钦定古今图书集成/明伦汇编/闺媛典/第128卷 > 张志高妻申氏

按《祁阳县志》：“申氏，龙塘张志高妻。高殁，守志不移。永
乐乙酉清明日，忽云雾绕室，轰雷掣电，对面不相识。
顷之开霁，红光照耀，见龛前悬一蒂三缕白物，长三
尺，广一寸，润液如水，实如桐子肉，不识何物。有道士
见之曰：‘此天上柳旛也’。以旌善人。悬置垂四十馀年，
如新挠之不折。子濬，宣德四年贡为江津令。女适甯”
方伯良，诰封“夫人。”